Diari Oficial de la Generalitat Valenciana


Sumari del DOGV 8521, del 03-04-2019 (2019/3178)

Extracte de la Resolució de 26 de febrer de 2019, del rector, per la qual es convoquen beques i borses de viatge per a la realització d'estudis del Màster Interuniversitari en Cooperació al Desenvolupament «Especialitat salut en països en desenvolupament», curs 2019-2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8521

Data del DOGV
:   03-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3178


Data del document
:   26-02-2019

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 26 de febrer de 2019, del rector, per la qual es convoquen beques i borses de viatge per a la realització d'estudis del Màster Interuniversitari en Cooperació al Desenvolupament «Especialitat salut en països en desenvolupament», curs 2019-2020. [2019/3178]  
BDNS (identif.): 446827.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Per a optar a les següents ajudes a què es refereixen les presents bases reguladores, la persona sol·licitant haurà de reunir els requisits següents:  
1. Ser nacional d'un país, segons el llistat de la base 1.1, modalitat 1, 2 i 3, o persona resident a Espanya en situació de desocupació.  
2. En cas de procedència d'un país de llengua no hispana, tindre coneixement de la llengua espanyola per a la realització dels estudis previstos (la comissió de selecció podrà realitzar una entrevista per a valorar el coneixement d'espanyol necessari).  
3. Per a les modalitats 1, 2 i 3: reunir els requisits per a ser admesos en el màster interuniversitari en Cooperació al Desenvolupament de la Universitat Miguel Hernández en el curs 2019/2020, en l'especialitat que s'ofereix: salut en països en desenvolupament.  
S'haurà de prestar especial atenció a l'apartat de «Requisits de documentació de titulats estrangers de l'EEES o de la resta de països».  
4. Per a la modalitat 4: estar matriculat en 1r en el moment de la sol·licitud, i en 2n curs en el moment de la realització de les pràctiques.  
5. No superar les condicions econòmiques per a obtindre una beca d'estudis superiors a Espanya, segons el Reial decret 951/2018, de 27 de juliol, pel qual s'estableixen els llindars de renda i patrimoni familiar i les quanties de les beques i ajudes a l'estudi per al curs 2018/2019, i es modifica el Reial decret 1721 / 2007, de 21 de desembre, pel qual s'estableix el règim de les beques i ajudes a l'estudi personalitzades.  
  
6. Les persones que sol·liciten la beca no podran incórrer en cap de les circumstàncies que arreplega l'article 13.2 de la Llei 38/2003 general de subvencions.  
7. Quan se sol·liciten les ajudes com a persones en situació de desocupació, s'haurà d'adjuntar en la sol·licitud el DARDE (document d'alta i renovació de la demanda d'ocupació).  
8. Els requisits s'han de posseir en el moment de finalització del termini de sol·licituds.  
  
Segon. Objecte  
1. Objecte  
L'objecte de la present convocatòria que regula aquestes bases és atorgar ajudes per a:  
Modalitat 1. Dotar un màxim de cinc beques de taxes de matrícula, corresponents als 60 crèdits ECTS del primer curs acadèmic del màster oficial interuniversitari en Cooperació al Desenvolupament, especialitat Salut en Països en Desenvolupament, destinat a promocionar la formació especialitzada en cooperació al desenvolupament.  
1.1. Dirigida a estudiants dels països marcats pel IV Pla director de la cooperació valenciana 2017-2020  
1.2. Dirigida a persones residents a Espanya en situació de desocupació.  
Modalitat 2. Dotar un màxim de cinc borses de viatge per al trasllat des del país de residència marcat en la base 1, modalitat 1. Dirigida a estudiants dels països marcats pel IV Pla director de la cooperació valenciana 2017-2020, que especifica la base 1.1.  
Es podran sol·licitar de manera independent o conjunta beques de matrícula i/o borses de viatge. No podran gaudir d'aquestes ajudes estudiants de 2n curs.  
Modalitat 3. Dotar un màxim de cinc ajudes per a l'allotjament i manutenció. Es finançarà un màxim de 300 euros/mes. Aquestes ajudes seran compatibles amb les ajudes indicades en la modalitat 1 i 2 d'aquest article. No podran gaudir d'aquestes ajudes estudiants de 2n curs.  
3.1. Dirigida a estudiants dels països marcats pel IV Pla director de la cooperació valenciana 2017-2020, especificats en base 1.1.  
Modalitat 4. Dotar un màxim de cinc borses de viatge i manutenció per a la realització de pràctiques a l'estranger per a alumnes del segon curs del màster interuniversitari en Cooperació al Desenvolupament. No podrà gaudir aquestes ajudes estudiants de primer curs.  
Dirigida a qualsevol estudiant matriculat/a en el màster i condicionada a l'aprovació dels 60 crèdits del primer curs.  
  
Tercer. Bases reguladores  
Accessibles en:  
http://registro.umh.es/files/2019/02/RE\_2019\_001\_5629.pdf  
  
Quarta. Quantia  
L'ajuda consisteix en el pagament de:  
a) Un màxim de cinc beques per a cobrir les despeses de matrícula (i taxes administratives afins), dels 60 crèdits ECTS corresponents al primer curs del màster objecte de la convocatòria per al curs 2019/2020.  
  
b) Un màxim de cinc beques per a cobrir despeses de desplaçament per a sol·licitants del primer curs del màster interuniversitari de Cooperació al Desenvolupament procedents dels països llistats en la base 1, modalitat 1, d'aquesta convocatòria, amb imports màxims segons la modalitat 2 d'aquesta convocatòria.  
c) Un màxim de cinc ajudes per a cobrir despeses d'allotjament i manutenció per a sol·licitants del primer curs del màster interuniversitari de Cooperació al Desenvolupament procedents dels països llistats en la base 1, modalitat 1, d'aquesta convocatòria.  
d) Un màxim de cinc borses de viatge i manutenció per a la realització de pràctiques a l'estranger per a alumnes del segon curs del màster interuniversitari en Cooperació al Desenvolupament.  
  
Cinqué. Termini de presentació de sol·licituds  
El termini de presentació de sol·licituds serà de 25 dies hàbils des de l'endemà de la publicació de l'extracte de la convocatòria en el Diari Oficial de la Generalitat Valenciana (DOGV).  
  
Sisé. Altres dades  
En el cas de no cobrir-se la dotació d'algun dels apartats a, b, c o d es podrà utilitzar de forma indistinta entre aquestes per a ampliar el nombre de beques i/o borses fins a acabar la dotació pressupostària.  
  
Elx, 26 de febrer de 2019.- El rector: Jesús Tadeo Pastor Ciurana.